ŽIADOSŤ O NENÁVRATNÝ FINANČNÝ PRÍSPEVOK

Príloha 1 –Opis projektu	

Názov projektu:	Zlepšenie a zvýšenie dostupnosti služieb zamestnanosti	
Žiadateľ:	Ústredie práce, sociálnych vecí a rodiny	
Celkové výdavky projektu (EUR):	10 795 747 EUR	
Požadovaná výška NFP (EUR):	10 795 747 EUR	
Dĺžka realizácie aktivít projektu (mesiace):	36	
Umiestnenie projektu (NUTS III):	Trnavský kraj, Nitriansky kraj, Trenčiansky kraj, Banskobystrický kraj, Žilinský kraj, Prešovský kraj, Košický kraj	

Programové obdobie 2007 – 2013

Obsah

1. Úvod
Názov projektu: Zlepšenie a zvýšenie dostupnosti služieb zamestnanosti

Umiestnenie projektu: Samosprávny kraj / katastre obcí
Trnavský kraj, Nitriansky kraj, Trenčiansky kraj, Banskobystrický kraj, Žilinský kraj, Prešovský kraj, Košický kraj

1.1 Hlavné ciele
Špecifické ciele (výsledky projektu):
1.	Koncentrovať ponuku pracovných miest na jedno miesto
2.	Zvýšiť úspešnosť umiestnenia ohrozených skupín na trhu práce

Cieľ projektu: Zvýšiť efektivitu hľadania práce pre uchádzačov o zamestnanie z pohľadu úspešnosti

1.2 Žiadateľ
Všeobecné informácie o žiadateľovi: 
Názov žiadateľa:		Ústredie práce, sociálnych vecí a rodiny
Právna forma:			rozpočtová organizácia
IČO:				30794536
IČ DPH:			–-
Sídlo žiadateľa:		Špitálska 8, 812 67 Bratislava
Číslo bankového účtu:	7000176235/8180

Organizácia v pôsobnosti žiadateľa vo vzťahu k projektu:
Názov: Úrady práce, sociálnych vecí a rodiny so sídlom v:

Úrady PSVR	Úrady PSVR	Úrady PSVR	
Banská Bystrica	Martin	Ružomberok	
Banská Štiavnica	Michalovce	Senica	
Bardejov	Námestovo	Spišská Nová Ves	
Brezno	Nitra	Stará Ľubovňa	
Čadca	Nové Mesto n/V	Stropkov	
Dolný Kubín	Nové Zámky	Topoľčany	
Dunajská Streda	Partizánske	Trebišov	
Galanta	Piešťany	Trenčín	
Humenné	Poprad	Trnava	
Kežmarok	Považská Bystrica	Veľký Krtíš	
Komárno	Prešov	Vranov n. Topľou	
Košice	Prievidza	Zvolen	
Levice	Revúca	Žilina	
Liptovský Mikuláš	Rimavská Sobota		
Lučenec	Rožňava		

2. Účelnosť navrhovaného projektu

2.1 Krátky popis existujúcej situácie (max. v rozsahu 1 strany formátu A4)

a) Určenie cieľových skupín / užívateľov výsledkov projektu
b) Charakteristika cieľových skupín / užívateľov výsledku projektu podľa pohlavia, veku, postavenia na trhu práce, dosiahnutého vzdelania a zraniteľnosti 
c) charakteristika potrieb cieľovej skupiny
d) Súčasná situácia v oblastiach súvisiacich s výstupmi, výsledkami a dopadmi projektu 

Cieľovými skupinami výsledkov projektu sú:
-	zamestnanci verejných služieb zamestnanosti
-	štátni poskytovatelia služieb zamestnanosti

Nepriamymi cieľovými skupinami výsledkov projektu sú:
-	uchádzači o zamestnanie
-	znevýhodnení uchádzači o zamestnanie
-	záujemcovia o zamestnanie
-	zamestnávatelia
-	neštátni poskytovatelia služieb zamestnanosti

Systém poskytovania služieb zamestnanosti je v súčasnosti značne decentralizovaný, pričom procesy  riadenia služieb zamestnanosti sú nejednotné v závislosti od konkrétneho poskytovateľa SZ, t.j. konkrétneho regionálneho úradu práce.
Informácie vstupujúce a vystupujúce do procesov riadenia SZ sú uchovávané v mieste vstupu, resp. výstupu informácie do procesu. Ich distribúcia je realizovaná s rôznym časovým oneskorením a nie je dostatočne kontrolovateľná. Z tohto dôvodu je značne pracné poskytovať nadregionálne informácie a služby zamestnanosti v rámci celého Slovenska, čo sa javí ako nedostatok pre efektívnejšie poskytovanie služieb zamestnanosti súvisiacich s mobilitou klientov úradov práce, umiestňovanie problematických skupín obyvateľstva. Vyhľadánie a nahlasovanie voľných pracovných miest je v súčasnosti nedostatočné a je len v malej miere využívané zamestnávateľmi a uchádzačmi a záujemcami o zamestnanie.

Zamestnanci služieb zamestnanosti z dôvodu nekvalitného systému riadenia SZ, väčšiu časť svojho pracovného času venujú práci s agendou a nezostáva im dostatok priestoru na proaktívne činnosti a odborné poradenstvo a individuálnu prácu s klientami, predovšetkým s problematickými skupinami obyvateľstva.

Informácie potrebné pre skvalitnenie služieb zamestnanosti síce existujú, ich distribúcia je však z dôvodu decentralizácie neefektívna ako pre zamestnávateľov, potencionálnych zamestnancov ako aj pre samotných poskytovateľov služieb zamestnanosti.

Úroveň poskytovania služieb (súčasný stav):
Služba	Používatelia:	Úroveň*	Dostupnosť	Početnosť **	
Žiadosť o sprostredkovanie / ukončenia sprostredkovania zamestnania	Občania	4	ÚPVS, portál UPSVAR, osobne, poštou	
150 000
	
Žiadosť o evidenciu / vyradenie v registri uchádzačov	Občania	4	ÚPVS, portál UPSVAR, osobne, poštou	
150 000
	
Žiadosť o evidenciu / zmenu v zozname voľných miest	Podnikatelia, Verejná správa	4	ÚPVS, portál UPSVAR, osobne, poštou	
36 000
	
Žiadosť o špeciálne poradenské služby	Občania,
Podnikatelia, Verejná správa	1	ÚPVS, portál UPSVAR, osobne	
9 000
	
Žiadosti o príspevky v rámci aktívnej politiky trhu práce	Občania,
Podnikatelia,
Verejná správa	4	ÚPVS, portál UPSVAR, osobne, poštou	
18 000
	
Personalizované informačné služby	Občania,
Podnikatelia, Verejná správa	4	ÚPVS, portál UPSVAR, osobne, poštou	36 000	
* - stupeň sofistikovanosti 
** - ročne

Tab. 1
Cieľová skupina:	Charakteristika	Početnosť:	
Zamestnanci verejných služieb zamestnanosti a štátni poskytovatelia služieb zamestnanosti	zamestnanci úradov PSVR a Ústredia PSVR vo verejnom záujme a zamestnanci úradov PSVR a Ústredia PSVR v štátnej službe	7 288	

Nepriama cieľová skupina:	Charakteristika	Početnosť:	
Uchádzači o zamestnanie	v zmysle Zákona č. 5/2004 Z.z. o službách zamestnanosti	258 300	
Znevýhodnení uchádzači o zamestnanie	v zmysle Zákona č. 5/2004 Z.z. o službách zamestnanosti	153 000	
Záujemcovia o zamestnanie	v zmysle Zákona č. 5/2004 Z.z. o službách zamestnanosti	20 700	
Zamestnávatelia	v zmysle Zákona č. 5/2004 Z.z. o službách zamestnanosti	3 600	

2.2 Predpokladaná situácia v budúcnosti

Očakávaný stav v oblastiach súvisiacich s výstupmi, výsledkami a dopadmi projektu

Strategickým cieľom modernizácie Služieb Zamestnanosti je:
○	racionalizovať a zvýšiť efektívnosť výkonu hlavných činností rezortu a poskytovania  služieb, zaistenie dostupnosti úplných a kvalitných informácií pre operatívne a strategické rozhodovanie 
○	zabezpečiť vnútornú integráciu informácií v rámci rezortu vo väzbe na národné registre verejnej správy,
○	zabezpečiť vonkajšiu integráciu a požadovanú úroveň elektronickej komunikácie v rámci administratívnych štruktúr Európskej únie (koordinácia systémov),
○	zabezpečiť prístup občanov a podnikateľských subjektov k aktuálnym informáciám zo zdrojov inštitúcie, podporou ich šírenia v elektronickej forme (informačné a poradenské služby) 
○	zjednotiť procesy a riadenie Služieb Zamestnanosti pre všetky úrady práce v rámci celého Slovenska
○	zavádzanie samoobslužných systémov priehliadania voľných pracovných miest a rozširovaním možností nahlasovania voľných pracovných miest

Na dosiahnutie uvedených strategických cieľov bude nevyhnutné koordinovať rozvoj služieb zamestnanosti s požiadavkami a potrebami jednotlivých vecných spracovaní. Zvyšovanie miery centralizácie systému riadenia SZ bude však u časti vecných činností podmienené aj úpravou príslušných procesov a pracovných postupov. To bude nevyhnutné najmä pri realizácií dátovej integrácie a identifikácií prvotných zdrojov údajov. Realizácia uvedeného prístupu je nevyhnutná aj z pohľadu vývoja legislatívneho prostredia systému.

Prostredníctvom centralizácie a konsolidácie informačných zdrojov sa zabezpečia potrebné informácie o jednotlivých účastníkov trhu práce. Projekt zabezpečí zvýšenú efektivitu procesu vzdelávania a intervencie, procesu umiestňovania na trhu práce a procesu celoživotného sledovania profesijného uplatnenia prostredníctvom zabezpečenia dostupnosti k centralizovaným informáciám. Vytvorí sa jednotná databáza klientov úradov PSVR s údajmi o voľných miestach, rekvalifikačných a vzdelávacích programov a ďalších programov APTP tak, aby bola zabezpečená efektivita vynaložených prostriedkov. Centralizáciou údajov a existujúcich monitorovacích systémov bude možné komplexne, systémovo a individuálne vyhodnocovať nákladovosť na jedného uchádzača z pohľadu nákladov súvisiacich s umiestňovaním na trhu práce a zabezpečovanie hodnotenia monitorovacích ukazovateľov v rámci programov a projektov APTP. Následne bude možné pristúpiť k integrovanému prepojeniu ďalších systémov na identifikáciu potrieb pracovnej sily na trhu práce s dôrazom na jej kompetencie. Projekt predpokladá vyhotovenie analýzy existujúcich spôsobov spravovania údajov o SZ , sledovaní, hodnotení , z ktorých sa v súčasnosti vykonávajú uvedené činnosti na Ústredí PSVR a úradoch PSVR v rámci inštitucionálneho zabezpečovania. A v ďalšom rade projekt predpokladá prípravu prepojenia systémov riadenia SZ v rámci koordinácie prepojenia odborného vzdelávania a ďalšieho vzdelávania.

Úroveň poskytovania služieb z pohľadu elektronizácie (budúci stav):
Služba	Používatelia:	Úroveň*	Dostupnosť	Početnosť	
Žiadosť o sprostredkovanie zamestnania	Občania	0	Osobne, poštou	252 000	
Žiadosť o evidenciu v registri uchádzačov	Občania	0	Osobne, poštou	207 390	
Žiadosť o evidenciu v zozname voľných miest	Podnikatelia, Verejná správa	0	Osobne, poštou	6 190	
Žiadosť o špeciálne poradenské služby	Občania,
Podnikatelia, Verejná správa	0	ÚPVS, portál UPSVAR, osobne	9 000	
Žiadosti o príspevky v rámci aktívnej politiky trhu práce	Občania,
Podnikatelia,
Verejná správa	4	ÚPVS, portál UPSVAR, osobne, poštou	18 000	
Personalizované informačné služby	Občania,
Podnikatelia, Verejná správa	0	ÚPVS, portál UPSVAR, osobne, poštou	36 000	
* - stupeň sofistikovanosti 
** - ročne

Tab. 2
Typ	Názov	Merná jednotka	Východisko 	Plán 	
			hodnota	rok	hodnota	rok	
Výsledok	Počet školených osôb 	Počet	0	2009	2 686	2012	
	Počet osôb cieľovej skupiny zapojených do projektu	Počet	0	2009	2 686	2012	
	Ide o projekt modernizácie alebo rozšírenia služieb zamestnanosti?	áno/nie	-	2009	áno	2012	
	Počet osôb vyškolených v projekte	Počet	0	2009	2 417	2012	
Dopad	Počet úspešne vyškolených osôb	Počet	0	2009	2 417	2012	
	Bol projekt úspešne ukončený obsahovo aj finančne?	áno/nie	-	2009	áno	2012	

2.3 Ďalšie využitie výsledkov projektu (max. 1 strana formátu A4)
(uveďte budúce akcie/projekty závislé v príslušnej oblasti /regióne závislé na existencií jeho výsledkov predkladaného projektu. 

Výsledkom modernizácie riadenia služieb zamestnanosti je efektívna forma výkonu služieb, ktorá v značnej miere prispieva k zvýšeniu efektívnosti pri poskytovaní služieb občanom a podnikateľom. A to pri realizácií samotného výkonu služieb a pri vzájomnej interakcii subjektov.

Projekt je opakovateľným aj pre iné oblasti verejnej správy, ktoré môžu byť financované zo štrukturálnych fondov EÚ a verejných zdrojov SR. Na výsledkoch predkladaného projektu budú profitovať ďaľšie systémy riadenia služieb poskytovaných rezortom.

Predkladaný projekt je závislý na komponentoch :
-	Registra fyzických osôb 
-	Registra právnických osôb a podnikateľov

2.4 Prínos realizácie projektu (max. 1 strana formátu A4)
Prínos resp. súlad projektu s vecne príslušnými strategickými a plánovacími dokumentmi (PHSR kraja a regiónu, ÚP VÚC, ÚP obce, Národné stratégie – rezortné)
Prínos k horizontálnym prioritám

Projekt je vypracovaný v súlade so zameraním Národného strategického referenčného rámca  a Operačného programu Zamestnanosť a sociálna inklúzia a svojim zameraním korešponduje aj s cieľmi  nasledujúcich kľúčových dokumentov: Lisabonská stratégia, Európska stratégia zamestnanosti, Strategické usmernenia Spoločenstva, Stratégia konkurencieschopnosti Slovenska do roku 2010 a na ňu nadväzujúce Akčné plány, Národný program reforiem Slovenskej republiky. Projekt prispieva k zvyšovaniu zamestnanosti, zamestnateľnosti a znižovaniu nezamestnanosti, k umiestneniu uchádzačov o zamestnanie na trhu práce.
Ďalší prínos projektu: 
-	Horizontálna priorita Informačná spoločnosť
Projekt nadväzuje na dokument „Informatizácia spoločnosti ako súčasť národohospodárskej stratégie SR“, konkrétne na tieto hlavné ciele: 
-	elektronizácia verejnej správy (t. j. prechod z prostredia papierových služieb do prostredia elektronických služieb),
-	rozvoj elektronických služieb 
Nosným cieľom informatizácie spoločnosti je priniesť novú kvalitu do života vytvorením vhodných podmienok pre zvyšovanie efektívnosti, produktivity a konkurencie schopnosti obyvateľstva.
Projekt zabezpečí e-služby v oblasti SZ umožňujúce používateľom on-line prístup k vysoko kvalitným službám. 
-	Projekt zabezpečí zvýšenie elektronizácie SZ a vyššiu kvality a flexibilitu služieb, prípadne nové služby.

-	Horizontálna priorita Trvalo udržateľný rozvoj
V rámci Národnej stratégie trvalo udržateľného rozvoja projekt sleduje najmä prioritu vytvorenia moderného štátu a systému verejnej správy a prispeje k napĺňaniu nasledovných strategických cieľov:
-	Rozvoj demokracie, politického pluralitného systému, právnych nástrojov a inštitúcií,
-	Zlepšenie fungovania štátu, jeho hlavných inštitúcií a verejnej správy,
-	Podpora výstavby a údržby stavebného fondu a ochrana historických štruktúr v krajine,
-	Zníženie environmentálneho zaťaženia prostredia.

-	Horizontálna priorita Rovnosť príležitostí
Projekt prispieva k zlepšeniu rovnosti príležitostí, pretože sa vďaka jeho realizácii zvýši dostupnosť služieb verejnej správy pre ľudí so zdravotným postihnutím a pre iné znevýhodnené skupiny obyvateľstva. Zvýšenú dostupnosť k zavedeným elektronickým službám zamestnanosti budú mať všetci bez rozdielu etnickej a rodovej príslušnosti, v súlade s princípmi rovnosti príležitostí a nediskriminácie.

3. Navrhované riešenie

3.1 Základné predpoklady

3.2 Navrhované aktivity projektu
Aktivity projektu:
Hlavné aktivity (odporúča sa max. počet 8 hlavných aktivít) - jednotlivé činnosti/etapy tvoriace aktivitu vrátane míľnikov (ak relevantné), ukazovateľ výstupu na začiatku a konci aktivity, zabezpečenie realizácie (dodávka prác, tovarov a služieb, vlastná činnosť, činnosť partnera), účastníkov aktivity (z cieľových skupiny) ak relevantné.
Podporné aktivity

Tab. 3 
Aktivita	Väzba na merateľný ukazovateľ výsledku	Merná jednotka	Počet jednotiek	
Aktivita 1 – Modernizácia systému riadenia a poskytovania služieb zamestnanosti	Ide o projekt modernizácie alebo rozšírenia služieb zamestnanosti?	áno/nie	áno	
Aktivita 2 - Vzdelávanie	Počet školených osôb	Počet	 2 686	
	Počet osôb cieľovej skupiny zapojených do projektu	Počet	2 686	
	Počet osôb vyškolených v projekte	Počet	2 417	
Podporná aktivita - Riadenie projektu	Podporné aktivity nemajú väzu na merateľné ukazovatele výsledku
	-	-	
Podporná aktivita – Publicita  a informovanosť	Podporné aktivity nemajú väzbu na merateľné ukazovatele výsledku
	-	-	

Všetky hlavné aktivity budú prispievať k dosahovaniu stanovených hodnôt merateľných ukazovateľov. Prínos projektu pre priame i nepriame cieľové skupiny, bude vytvorený realizáciou všetkých aktivít projektu.

Aktivita 1: Modernizácia systému riadenia a poskytovania Služieb zamestnanosti
Prvou aktivitou realizácie projektu bude modernizovanie systému riadenia a poskytovania Služieb zamestnanosti a návrh konsolidácie dátových zdrojov. Aktivita obsahuje tieto činnosti:
-	Analýza a zhodnotenie východiskového stavu riadenia a poskytovania SZ
-	Popis procesov a dátových tokov v rámci poskytovania SZ
-	Návrh a vypracovanie systému riadenia služieb zamestnanosti, návrh jednotných procesov pre poskytovanie SZ jednotlivými úradmi práce a Ústredím práce sociálnych vecí a rodiny. 
-	Návrh a spracovanie konsolidácie údajovej základne pre modernizovaný systém Služieb zamestnanosti.
-	Návrh a vypracovanie systému riadenia SZ pre APTP
-	Návrh a vypracovanie systému riadenia SZ  pre PPTP
-	Návrh a vypracovanie systému riadenia SZ  pre zamestnávanie cudzincov z EU a nonEU
-	Návrh a vypracovanie systému riadenia SZ  pre odborné poradenstvo
-	Návrh a vypracovanie systému pre jednotné výkazníctvo, štatistiky a reporting výsledkov poskytovania služieb zamestnanosti
-	Vypracovanie návrhu pre zavedenie dátového skladu informácií vstupujúcich a vystupujúcich z procesov služieb zamestnanosti
-	Nasadenie systému riadenia SZ a procesného riadenia SZ na pilotných úradoch PSVR
-	Nasadenie systému riadenia SZ a procesného riadenia SZ pre všetky úrady PSVR
-	Centralizácia a konsolidácia údajovej základne.
Realizácia aktivity bude zabezpečená externou dodávkou tovarov a služieb. Výsledkom aktivity bude modernizovaný spôsob riadenia SZ, jednotné a centralizované procesy poskytovania SZ, jednoznačná a transparentná údajová základňa, samoobslužný systém priehliadania voľných pracovných miest a automatizovaný systém nahlasovania voľných pracovných miest, prepojenie IS úradov PSVR a IS samospráv, napojenie údajovej základne na EURES.

Aktivita 2: Vzdelávanie
Vzdelávanie bude zamerané na školenie administrátorov a zamestnancov služieb zamestnanosti Ústredia PSVR a úradov PSVR formou  klasického a e-learningového vzdelávania.
Obsahom klasického aj e-learningového vzdelávania bude: systém riadenia APTP, systém riadenia PPTP, systém riadenia pre zamestnávanie cudzincov EU a nonEU, systém pre jednotné výkazníctvo, štatistiky a reporting výsledkov poskytovania služieb zamestnanosti; systém riadenia Odborného poradenstvo a spracovanie informácií z dátových skladov.

Popis rozsahu školení:
APTP - aktívna politika trhu práce - úlohou aktívnej politiky trhu práce (ATPT) je predovšetkým uľahčiť a urýchliť prechod do platenej práce a prostredníctvom špecifických programov udržiavať schopnosť ľudí pracovať s cieľom nájsť si trvalé miesto na trhu práce.  V rámci tejto hlavnej úlohy a priority sa podporujú programy, projekty a aktivity, ktoré uľahčujú integráciu a reintegráciu uchádzačov o zamestnanie a uchádzačov o zamestnanie zo znevýhodnených skupín na trh práce prostredníctvom nástrojov aktívnej politiky trhu práce. Každý nástroj APTP spadá pod osobitné opatrenie, ktoré sa zameriava na špecifickú cieľovú skupinu. 
Modul APTP automatizuje a zjednocuje procesy a postupy pre jednotlivé opatrenia a centralizuje databázu pre nástroje APTP.

PPTP - pasívna politika trhu práce - úlohou pasívnej politiky trhu práce je evidencia nezamestnaných občanov, uchádzačov o zamestnanie, záujemcov o zamestnanie, evidencia a zverejňovanie nahlásených voľných pracovných miest, evidencia agentúr sprostredkujúcich zamestnanie, evidencie sociálnych podnikov, agentúr dočasného zamestnávania, agentúr podporovaného zamestnávania. Modernizácia PPTP umožní centralizáciu údajov jednotlivých evidencií do jednej databázy, sprístupní informácie týchto evidencií z regiónov na úrady práce celého Slovenska a vybrané informácie sprístupní verejnosti prostredníctvom internetu.

Zamestnávanie občanov EU a NonEU - evidencia zamestnávania občanov EU bez potreby pracovného povolenia a cudzincov(NonEu) s potrebou pracovného povolenia. Zjednotenie údajovej základne občanov EU a NonEU zamestnaných na Slovensku, automatizácia procesov potrebných pre zamestnávanie cudzincov na Slovensku.

Systém pre jednotné výkazníctvo, štatistiky a reporting výsledkov poskytovania služieb zamestnanosti - bude spracovávať určené dáta za účelom vypracovania pravidelných štatistík a analýz, ktoré poskytuje UPSVAR a regionálne Úrady Práce. Umožní vytvárať analýzy a reporty podľa zadaných požiadaviek.

Odborné poradenstvo - odborné poradenské služby zahŕňajú systém poskytovania informácií, rád, podpory a odbornej pomoci klientom, ktorí majú problémy s uplatnením sa na trhu práce. Základným cieľom odborných poradenských služieb je poskytovať klientovi efektívnu odbornú pomoc a podporiť jeho smerovanie k samostatnosti a svojpomoci pri riešení špecifickej situácie nezamestnanosti. Modul Odborné poradenstvo umožní centralizovať informácie potrebné pre prácu s klientom a automatizovať procesy práce s klientom.

Spracovanie informácií z dátových skladov - manažérske informácie. uchovávanie, spracúvanie a poskytovanie informácií zo všetkých činností súvisiacich zo Službami Zamestnanosti.

Klasická forma vzdelávania:
Formou klasického vzdelávania budú administrátori, ktorí budú vyškolení na používanie a administráciu procesov riadenia SZ a zároveň na poskytovanie pre riadenie a zjednotenie riadenia SZ pre zamestnancov SZ.
Celkový počet školených riadiacich zamestnancov je 86, čo zodpovedá 2 riadiaci zamestnanci na jeden Úrad PSVaR v rámci SR, s výnimkou Bratislavského kraja a bude v rozsahu 15 dní.
V rámci klasického vzdelávania budú školení aj ostatní zamestnanci služieb zamestnanosti. Celkový počet školených ostatných zamestnancov SZ je 2 600 v rámci SR, s výnimkou Bratislavského kraja a bude v rozsahu 6 dní.
Súčasťou tejto formy vzdelávania bude vytvorenie tzv. mobilnej školiacej jednotky zakúpením techniky potrebnej na realizáciu školení administrátorov a zamestnancov služieb zamestnanosti.
Aktivita bude realizovaná dodávateľsky, pričom v rámci školenia bude zabezpečený vypracovaný tlačený manuál pre interných zamestnancov a tlačený sprievodca, ktorý bude k dispozícii na úradoch PSVR pre klientov. Vytlačený sprievodca bude rozosielaný zákazníkom na požiadanie.

E-learningová forma vzdelávania:
Formou e-learningového vzdelávania budú školení len zamestnanci služieb zamestnanosti. Celkový počet školených zamestnancov SZ je 2 600 v rámci SR, s výnimkou Bratislavského kraja.
E-learningové vzdelávanie bude pozostávať z 2 etáp, pričom 1. etapa bude nasadenie e-learningového modulu a 2. etapa bude samotné vzdelávanie zamestnancov SZ.
Súčasťou tejto aktivity bude vytvorenie vzdelávacích centier pre interných zamestnancov úradov PSVR a e-learningového manuálu pre interných zamestnancov SZ ako aj pre používateľov samooslužných systémov na strane občana, podnikateľských subjektov a orgánov verejnej správy. E-learningový manuál bude súčasťou samooslužných systémov a bude prístupný na internete aj na intranete. Bude umožňovať pridávanie, resp. odoberanie rôznych kurzov a školení, hodnotenie a evidenciu výsledkov jednotlivých  školených zamestnancov SZ.

Pre zamestnancov SZ budú dostupné e-learningové lekcie pre nasledovné oblasti riadenia služieb zamestnanosti: APTP,  PPTP, Zamestnávanie občanov EU a nonEU, Štatistiky a reporty a Odborné poradenstvo. Každý účastník absolvuje školenie a v rámci neho aj test pre overenie získaných znalostí. Lekcie aj testy budú môcť byť absolvované opakovane až po dosiahnutie požadovaného, alebo želaného výsledku overovacieho testu. Časovanie absolvovania lekcie bude nastaviteľné pre jednotlivé lekcie a e-learningový modul bude aktívne pripomínať zamestnancom SZ termíny pre absolvovanie lekcie, resp. absolvovanie testu. Všetci zamestnanci SZ budú mať individuálne konto kde bude evidované aké lekcie absolvoval a výsledky testov.
Pre skupinu účastníci na trhu zamestnanosti budú e-learningové lekcie pre nasledovné oblasti: sprievodca vyplnením všetkých formulárov a žiadostí; lekcia o procesoch v rámci služieb zamestnanosti.

Vybrané moduly e-learningového vzdelávania budú prístupné cez internet bez obmedzení účastníkov, napr. sprievodcovia vypĺňaním formulárov, sprievodcovia výukou o procesoch v rámci sprostredkovania zamestnania a pod.

Podporná aktivita: Riadenie projektu
Efektívne a správne riadenie projektu bude zabezpečované v súlade s bodom 5.2 Personálne zabezpečenie, t.j. interne – prostredníctvom zamestnancov Ústredia PSVR a úradov PSVR a externe – prostredníctvom 2 zamestnancov, ktorí budú prijatí na dohodu o vykonaní práce (z toho 1 koordinátor a 1 metodik).

Porady a semináre koordinačnej jednotky
V rámci projektu bude vytvorená koordinačná jednotka (pracovná skupina), ktorá bude participovať pri zadávaní podmienok do verejného obstarávania, participovať na implementácii jednotlivých modulov...., bude participovať na obsahovej časti jednotlivých modulov..., bude realizovať pracovné stretnutia, monitorovať priebeh vzdelávania v rámci projektu a podieľať sa na záverečnom vyhodnotení projektu.
Koordinačná jednotku bude tvoriť 15 osôb, z toho 11 zástupcov Ústredia PSVR a úradov PSVR, 2 zástupcovia MPSVR SR a 2 zamestnanci prijatí na DoVP (z toho 1 koordinátor a 1 metodik). Porady a semináre koordinačnej jednotky budú 5x počas realizácie projektu.
Koordinačná jednotka bude participovať na riadení projektu.

Podporná aktivita: Publicita a informovanosť